ПРИПРЕМА ЗА ЧАС БРОЈ 71

|  |  |
| --- | --- |
| **Наставна тема** | Књижевност |
| **Наставна јединица** | Вук Стефановић Караџић – творац наше азбуке |
| **Тип часа** | Обрада градива |
| **Циљ часа** | упознавање, читање и тумачење текстова о детињству Вука Стефановића Караџића и o значају његовог залагања за српски језик и књижевност. |
| **Очекивани исходи на крају часа** | На крају часа ученик ће бити у стању да:   * активно слуша, чита и разуме садржај информативног текста; * пронађе информације експлицитно изнете у тексту; * учтиво учествује у вођеном разговору. |
| **Наставне методе** | дијалошка, монолошка, текстуална, илустративна |
| **Наставна средства** | Буквар стр. 63 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање: Ко је био Вук Стефановић Караџић? * Ученици одговарају на питање. Изговарају ћирилична слова по азбучном редоследу. * Најава наставне јединице. |
| **Главни део часа (30 минута)** |
| * Ученици изговарају азбуку напамет. * Интерпретативно читање одломка из *Дечјих новина Доситеј,* Горњи Милановац 2016*.* * Уочавање важних података о Вуковом детињству : Какво је било Вуково детињство? Које су биле његове обавезе? Како је научио да чита? Ко му је у томе помогао? По чему је писао слова? Чиме их је писао? * Наставник информише ученике о Вуковој биографији и о значају његовог залагања за српски језик и књижевност. * Интерпретативно читање песме Благоја Рогача, *Азбука је савладана.* * Истицање правила: *Пиши као што говориш, а читај као што је написано.* |
| **Завршни део часа (10 минута)** |
| * Ученици цртају Вука Караџића по слици у Буквару. * Домаћи задатак: Научити напамет песму *Азбука је савладана,* Благоја Рогача*.* |