ПРИПРЕМА ЗА ЧАС БРОЈ 51

|  |  |
| --- | --- |
| **Наставна тема** | Почетно читање и писање |
| **Наставна јединица** | Гласови и штампана слова Кк, Жж |
| **Тип часа** | Утврђивање градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање. |
| **Очекивани исходи на крају часа** | На крају часа ученик ће бити у стању да:   * разликује изговорене гласове и слова; разликује изговорене и написане речи и реченице; * препознаје и пише штампана слова Кк, Жж; * чита и разуме прочитано; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примењује правописна правила. |
| **Наставне методе** | дијалошка, монолошка, текстуална, демонстративна, илустративна |
| **Наставна средства** | Буквар, стр. 48 и 49, Наставни листови уз Буквар, стр. 26 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Упоређивање графичке структуре слова Кк, Жж. * Најава наставне јединице. |
| **Главни део часа (30 минута)** |
| * Изражајно читање текстова из Буквара: *Кошаркаши* и *Жарков доживљај.* * Диктат:Кокошке су снеле јаја. Жељка је узела плетену корпу. Сакупила је јаја и пожурила код баке. Бака живи на крају села. * Повратна информација. * Самосталан рад ученика на задацима у Наставним листовима уз Буквар, стр. 26. |
| **Завршни део часа (10 минута)** |
| * Провера урађених задатака. |