ПРИПРЕМА ЗА ЧАС БРОЈ 31

|  |  |
| --- | --- |
| **Наставна тема** | Почетно читање и писање |
| **Наставна јединица** | Гласови и штампана слова Јј, Уу |
| **Тип часа** | Утврђивање градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање. |
| **Очекивани исходи на крају часа** | На крају часа ученик ће бити у стању да:   * разликује изговорене гласове и слова; разликује изговорене и написане речи и реченице; * препознаје и пише штампана слова Јј, Уу; * чита и разуме прочитано; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примењује правописна правила. |
| **Наставне методе** | дијалошка метода, монолошка метода, текстуална, демонстративна, илустративна |
| **Наставна средства** | Наставни листови уз Буквар, стр. 19, Буквар стр. 35 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Математика |

ТОК ЧАСА

|  |
| --- |
| **Уводни део часа (5 минута)** |
| * Уочавање слова Јј, Уу у тексту *У шуми* (Буквар, стр. 35) и упоређивање њихове графичке структуре. * Најава наставне јединице. |
| **Главни део часа (30 минута)** |
| * Рад на задацима у Наставним листовима уз Буквар, стр. 19: у првом задатку ученици решавају укрштеницу и пишу решење (тајна) на линије; у другом задатку ученици решавају ребусе (јаје, туш, уста, ујна) и решења пишу на линије; у трећем задатку задате су две реченице спојених речи; ученици имају задатак да их напишу правилно. * Додатни задатак – текст: Ујна Уна, уја Станоје и ја смо у стану.   Ујна и ја се смејемо. Ми имамо тајну. Уји ништа није јасно. * Читање текста и преписивање у свеске; илустрација текста. |
| **Завршни део часа (10 минута)** |
| * Повратна информација: Преметањем слова у задатој речи пронађи што више нових речи: Станоје (стан, ној, јасно, сан ...) |