ПРИПРЕМА ЗА ЧАС БРОЈ 151

|  |  |
| --- | --- |
| **Наставна тема** | Књижевност |
| **Наставна јединица** | *Хвалисави зечеви*, Десанка Максимовић |
| **Тип часа** | обрада |
| **Циљ часа** | оспособљавање за тумачење књижевног дела |
| **Очекивани исходи на крају часа** | На крају часа ученик ће бити у стању да:   * активно слуша, чита и разуме садржај књижевног текста * чита правилно и са разумевањем * учтиво учествује у вођеном и слободном разговору |
| **Наставне методе** | дијалошка, монолошка, текстуална |
| **Наставна средства** | Читанка стр. 73 |
| **Облици рада** | фронтални и индивидуални |
| **Међупредметно повезивање** | свет око нас |

ТОК ЧАСА

|  |
| --- |
| **Уводни део часа (5 минута)** |
| * Поставити мотивационо питање из Читанке: Плашљив као \_ \_ \_. |
| **Главни део часа (30 минута)** |
| * О писцу: Десанка Максимовић је била српска песникиња, али и професор књижевности.  Родила се 1898. године у Бранковини, поред Ваљева. Била је члан Српске академије наука и уметности. Писала је песме и бајке за децу. * Наставник најављује наставну јединицу. * Интерпретативно читање песме. * Разговор о утисцима. * Усмерено тихо читање песме и издвајање непознатих речи. * Објашњавање непознатих речи. * Анализа песме кроз питања из Читанке: Шта ти је било смешно у песми? Колико је зечева у песми? Чиме су се хвалили? Зашто су се зечеви разбежали? Шта мислиш, шта је могло да шушне испод грана? Какви су зечеви у овој песми? Да ли су то врлине или мане? * Запис на табли:  Песму која описује неку смешну ситацију називамо шаљива песма. Тема: зечеви се хвале да се не боје вука, медведа, лисице и баука, а у ствари су врло плашљиви. Особине зечева: хвалисави, плашљиви Порука: Није лепо хвалити се да си нешто што ниси. |
| **Завршни део часа (10 минута)** |
| * Изражајно читање песме. |