ПРИПРЕМА ЗА ЧАС БРОЈ 75

|  |  |
| --- | --- |
| **Наставна тема** | Почетно читање и писање |
| **Наставна јединица** | Правопис - писање великог почетног слова |
| **Тип часа** | Утврђивање градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање;  поступно и систематично упознавање правописа српског језика. |
| **Очекивани исходи на крају часа** | На крају часа ученик ће бити у стању да:   * разликује изговорене гласове и слова; разликује изговорене и написане речи и реченице; * препознаје и пише научена штампана слова; * чита и разуме прочитано; * учествује у разговору поштујући уобичајена правила комуникације и пажљиво слуша саговорника; * примењује правописна правила. |
| **Наставне методе** | дијалошка, монолошка, текстуална, демонстративна, писаних радова |
| **Наставна средства** | Буквар, Читанка |
| **Облици рада** | фронтални, индивидуални, групни рад |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање: У Буквару и Читанци је један патуљак који те учи да правилно пишеш реченице. Који је то патуљак? Ученици одговарају на мотивационо питање а потом и на она питања која наставник може поставити, на пример: Која правописна правила си до сада научио/научила? * Најава наставне јединице. |
| **Главни део часа (30 минута)** |
| * Листајући Буквар ученици заједно са наставником проналазе сва правила која су истакнута црвеним патуљком:  1. На почетку реченице пишемо велико слово, а на крају тачку, упитник или узвичник. Примери: ‒ Тата има бицикл.  ‒ Лено, стигла је јесен!  ‒ Шта воле другари? 2. Имена, презимена и надимке пишемо великим почетним словом. Примери: ‒ Никола Џајић је ђак првак.  ‒ Мама зове Ниџу на доручак. 3. Називе насеља пишемо великим почетним словом. Примери: ‒ Зоран је са мамом Златом у Земуну.  ‒ Часовничар Часлав из Чачка  има чупавог мачка. 4. Имена животиња пишемо великим почетним словом. Пример: ‒ Његош је свом најбржем коњу дао име Муња. 5. Када набрајамо, пишемо запете. Пример: ‒ Дошли су ђаци из Ђурђине школе: Ђура, Нађа, Пеђа, Слађа и Срђан.  * На претходном часу српског језика наученио је још једно правило (Читанка, стр. 11):  1. Име школе се пише великим почетим словом.  Како се зове твоја школа? Основна школа „ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“  * Групни рад: Ученици смишљају и пишу реченице у којима ће применити ова правила. |
| **Завршни део часа (10 минута)** |
| * Провера урађног: групе усмено представљају своје радове. |