ПРИПРЕМА ЗА ЧАС БРОЈ 7

|  |  |
| --- | --- |
| **Наставна тема** | Jезичка култура |
| **Наставна јединица** | Говорна вежба: Понашање у школи |
| **Тип часа** | Обрада градива |
| **Циљ часа** | Овладавање усменим изражавањем; посматрање и запажање; причање и описивање доживљаја; усвајање правилног понашања у школи; развијање критичког мишљења. |
| **Очекивани исходи на крају часа** | На крају часа ученик ће бити у стању да:   * учтиво учествује у вођеном и слободном разговору; * усмено прича према сликама; * опише своје понашање у школи; * правилно седи и пише; * изнесе своје мишљење о правилима понашању у школи ; * поштује и примењује основна правила понашања у школи; * пажљиво и културно слуша саговорника. |
| **Наставне методе** | дијалошка, монолошка, демонстративна, илустративна |
| **Наставна средства** | Буквар, стр. 12, Наставни листови уз Буквар, стр. 10 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Физичко васпитање |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Како се понашаш у школи? (у току часа, малог или великог одмора и слично) * Ученици одговарају на мотивационо питање. * Најава наставне јединице. |
| **Главни део часа (30 минута)** |
| * Ученици посматрају прве две слике у Буквару, на страни 12. Ученику који је приказан сликом дају име и учествују у вођеном разговору о начину седења у клупи; запажају начин држања тела дечака у оба случаја, као и уредност школског прибора на клупи; изводе закључак о томе шта је правилно и показују како би требало да седе, држе оловку и да се понашају у току часа; * Ученици посматрају следеће две слике; имају задатак да смисле имена ученицима приказаних сликама и да уоче шта није правилно у њиховом понашању. Ученици описују понашање ученика (сликом лево); наводе разлоге због којих се не би требало тако понашати. Изводе закључак како би требало да се понашају (слика десно). * Наставник чита питање: Како се крећеш степеништем?  Ученици описују лична искуства. Посматрају последње две слике у Буквару и исказују критичко мишљење о понашању ученика приказаних сликама. Закључују зашто је важно правилно кретање степеништем. * Довршавају започете графомоторичке вежбе у Буквару. |
| **Завршни део часа (10 минута)** |
| * Рад на задацима у Наставним листовима уз Буквар, стр. 10. * Провера урађених задатака. |