ПРИПРЕМА ЗА ЧАС БРОЈ 27

|  |  |
| --- | --- |
| **Наставна тема** | Почетно читање и писање |
| **Наставна јединица** | Покажи шта знаш |
| **Тип часа** | Утврђивање градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање. |
| **Очекивани исходи на крају часа** | На крају часа ученик ће бити у стању да:   * разликује изговорене гласове и слова; разликује изговорене и написане речи и реченице; * препознаје и пише научена штампана слова; * чита и разуме прочитано; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примењује правописна правила. |
| **Наставне методе** | дијалошка, монолошка, текстуална, демонстративна, илустративна. |
| **Наставна средства** | Буквар, стр. 32 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Упоређивање графичке структуре слова Аа, Мм, Ии, Тт, Оо, Сс, Нн, Ее, Шш. * Најава наставне јединице. |
| **Главни део часа (30 минута)** |
| * Читање обрађених текстова из Буквара по избору наставника. * Рад на задацима у Буквару, стр. 32: први задатак – ученици читају реченице и погађају занимања; постоји могућност да запишу назив занимања на линије; учествују у вођеном разговору на тему занимања: Која занимања још знаш? Шта раде људи који се баве тим занимањима? Чиме раде? (Шта користе у раду?)... други задатак – ученици састављају две реченице од датих речи и записују их на линијама; читају састављене реченице. * Преписивање текста из првог задатка у свеске. |
| **Завршни део часа (10 минута)** |
| * Повратна информација: преглед радова ученика. |