ПРИПРЕМА ЗА ЧАС БРОЈ 81

|  |  |
| --- | --- |
| Наставна тема | Језичка култура |
| Наставна јединица | Описивање друга/другарице на основу плана |
| Тип часа | Утврђивање градива |
| Циљ часа | Оспособљавање за усмено изражавање. |
| Очекивани исходи на крају часа | На крају часа ученик ће бити у стању да:   * усмено описује свог друга/другарицу; * учтиво учествује у вођеном и слободном разговору; * пристојно и одмерено коментарише излагање својих другова. |
| Наставне методе | дијалошка, монолошка, писаних радова |
| Наставна средства | Бувар, стр. 18. и 19 |
| Облици рада | фронтални, индивидуални |
| Међупредметно повезивање | Свет око нас, Музичка култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање: Коју песму о другарству знаш? * Најава наставне јединице. |
| **Главни део часа (30 минута)** |
| * Изражајно читање/рецитовање песме *Добар друг ти вреди више.* * Израда заједничког плана причања:  Увод ‒ Представи свог друга/другарицу; напиши одакле се знате; Разрада ‒ Опиши свог друга/другарицу: висина, стас, руке, ноге…, коса, очи; особине: доброта, љубазност, спретност, памет, стидљивост; опиши ваше заједничко време: чега се играте, како се дружите; Закључак ‒ Колико ти значи ваше другарство? * Усмено изражавање ученика по задатом плану; * Након излагања сваког ученика остали ученици коментаришу излагање свог друга/другарице (гласно и јасно причање; детаљан опис догађаја; опис занимљивог догађаја и сл). |
| **Завршни део часа (10 минута)** |
| * Цртање друга/другарице. * Домаћи задатак: Написати састав на задату тему и по задатом плану. |