ПРИПРЕМА ЗА ЧАС БРОЈ 90

|  |  |
| --- | --- |
| **Наставна тема** | Почетно читање и писање |
| **Наставна јединица** | Глас и писано слово Аа |
| **Тип часа** | обрада |
| **Циљ часа** | овладавање техником почетног читања и писања |
| **Очекивани исходи на крају часа** | На крају часа ученик ће бити у стању да:   * разликује штампано и писано слово Аа * препознаје и пише писано слово Аа * чита и разуме прочитано |
| **Наставне методе** | дијалошка, монолошка, демонстративна, текстуална, илустративна |
| **Наставна средства** | Буквар стр. 68 |
| **Облици рада** | фронтални и индивидуални |
| **Међупредметно повезивање** | свет око нас, ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Којим словом почиње азбука? Ученици одговарају на постављено питање. * Следи најава наставне јединице. |
| **Главни део часа (30 минута)** |
| * Подсећање на речи које почињу гласом А, имају у средини или на крају глас А. * Упознавање графичке структуре писаног слова А кроз „мини бојанку“ (ученици боје велико и мало слово Аа). Подсећање на графичку структуру штампаног слова Аа (ученици исписују у Буквару штампана слова). * Препознавање речи у маргини које садрже слово Аа. * Наставник на табли исписује велико и мало писано слово Аа и даје смернице за писање ових слова. * Ученици исписују два реда слова Аа у Буквару. * Решавање скривалице у 1. задатку. * Проналажење малог писаног слова а у 2. задатку. |
| **Завршни део часа (10 минута)** |
| * Поделити ученике у неколико група и свакој дати задатак да штампаним словима напише што више назива воћки који садрже слово Аа. Повратна информација. |