ПРИПРЕМА ЗА ЧАС БРОЈ 72

|  |  |
| --- | --- |
| **Наставна тема** | Књижевност |
| **Наставна јединица** | *Ау што је школа згодна*, Љубивоје Ршумовић |
| **Тип часа** | Обрада градива |
| **Циљ часа** | Оспособљавање за тумачење књижевноуметничког текста; богаћење речника. |
| **Очекивани исходи на крају часа** | На крају часа ученик ће бити у стању да:   * активно слуша и разуме садржај песме; * изражајно чита песму; * писмено одговара на постављена питања; * исказује своје мишљење и осећања; * учествује у разговору поштујући уобичајена правила комуникације и пажљиво слуша саговорника. |
| **Наставне методе** | дијалошка, монолошка, текстуална |
| **Наставна средства** | Читанка стр. 8 и 9 |
| **Облици рада** | фронтални, индивидуални |
| **Међупредметно повезивање** | Свет око нас, Музичка култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Читанке: Шта ти се највише свиђа у школи? Ученици одговарају на мотивационо питање. * Наставник најављује наставну јединицу. |
| **Главни део часа (30 минута)** |
| * Интерпретативно читање песме и разговор о утисцима. * Усмерено тихо читање песме уз издвајање непознатих речи. * Објашњење непознатих речи. * Анализа песме по питањима из Буквара, стр. 9. * Упознавање ученика са значењем појмова: наслов песме, песник, стих и строфа. * Самосталан рад ученика на задацима у Читанци – Покажи шта знаш:  Ко чини твоју дружину? Како се дружите? |
| **Завршни део часа (10 минута)** |
| * Слушање композиције Ау што је школа згодна. * Илустрација песме. * Домаћи задатак: Научити песму напамет. |