ПРИПРЕМА ЗА ЧАС БРОЈ 4

|  |  |
| --- | --- |
| **Наставна тема** | Jезичка култура |
| **Наставна јединица** | Говорна вежба: Од куће до школе |
| **Тип часа** | Обрада градива |
| **Циљ часа** | Овладавање усменим изражавањем; посматрање, запажање и описивање; причање и описивање доживљаја; овладавање оријентацијом у простору; развијање моторике. |
| **Очекивани исходи на крају часа** | На крају часа ученик ће бити у стању да:   * усмено прича према слици; * усмено описује објекте из непосредног окружења; * усмено описује пут од куће до школе ; * поштује и примењује основна правила понашања у саобраћају; * учествује у разговору поштујући уобичајена правила комуникације и пажљиво слуша саговорника. |
| **Наставне методе** | дијалошка, монолошка, илустративна |
| **Наставна средства** | Буквар, стр. 9, Наставни листови уз Буквар, стр. 7 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура. |

ТОК ЧАСА

|  |
| --- |
| **Уводни део часа (5 минута)** |
| * Наставник поставља уводно питање из Буквара: Шта све видиш на путу од куће до школе? * Ученици одговарају на питање описујући лична искуства. * Најава наставне јединице. |
| **Главни део часа (30 минута)** |
| * Ученици посматрају слику у Буквару на страни 9. * Ученици учествују у вођеном разговору:  Ко иде у школу?  У које време долазе ђаци у школу? Са ким?  Ко их дочекује у школском дворишту? Шта ђаци са слике виде на свом путу до школе?  Које саобраћајне знакове примећујеш? Куда се крећу пешаци?  Која правила понашања у саобраћају знаш?  Које звукове чујеш на путу од куће до школе? Умеш ли да их имитираш? * Ученици довршавају започете графомоторичке вежбе у Буквару. |
| **Завршни део часа (10 минута)** |
| * Рад на задатку у Наставним листовима уз Буквар, стр. 7. Са ким идеш до школе? Нацртај шта видиш успут. Обој цртеж. * Преглед радова ученика. * Домаћи рад (Наставни листови уз Буквар, стр. 7): Повежи тачке и украси рам по жељи. |