ПРИПРЕМА ЗА ЧАС БРОЈ 17

|  |  |
| --- | --- |
| **Наставна тема** | Почетно читање и писање |
| **Наставна јединица** | Глас и штампано слово Тт |
| **Тип часа** | Обрада градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање;  поступно и систематично упознавање правописа српског језика. |
| **Очекивани исходи на крају часа** | На крају часа ученик ће бити у стању да:   * разликује изговорени глас и слово; разликује изговорене и написане речи и реченице; * препознаје и пише штампано слово Тт; * чита и разуме прочитано; * усмено описује своје доживљаје; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примени правописно правило писања великог почетног слова на почетку реченице. |
| **Наставне методе** | дијалошка, монолошка, текстуална, демонстративна, илустративна |
| **Наставна средства** | Буквар, стр. 25 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Математика |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање-загонетку из Буквара: Шарена је и укусна свима, може чак и спратове да има. Шта је то? Ученици одговарају на мотивационо питање а потом и на она питања која наставник може поставити, на пример: У којим приликама се праве торте? Како изгледа рођенданска торта? ... * Најава наставне јединице. |
| **Главни део часа (30 минута)** |
| * Ученици изговарају речи у којима се глас Тт чује у три позиције (на почетку, на крају и у средини речи). * Ученици се упознају са графичком структуром слова Тт путем *мини бојанке* (боје велико и мало слово Тт). * Рад на задатку у Буквару: Испод слике напиши онолико тачкица колико реч има гласова. Ученици ће испод слике точка поставити пет тачкица, испод слике ватре пет, а испод слике цвета четири. * Ученици потом раде задатак у маргини; препознају слова т у свакој задатој речи и заокружују их, а ученици који знају да читају могу наведене речи и прочитати. * Наставник исписује велико и мало штампано слово Тт по табли и упознаје ученике са њиховом графичком структуром. * Ученици исписују два реда слова Тт у Буквару. * Рад на задацима у Буквару: у првом задатку ученици уписују слова која недостају у речима испод слика (аналитичко-синтетичка вежба);  други задатак ‒ наставник чита реченице (постоји и могућност да ученици слушају аудио снимак); ученици читају реченице; запажају да на крају реченице којом нешто изјављујемо пишемо тачку. * Усмено излагање ученика подстакнуто питањем: Како проводиш слободно време са својим татом? |
| **Завршни део часа (10 минута)** |
| * Повратна информација: Ученици у свескама пишу један ред великог и малог слова Тт, а потом цртежима приказују појмове који у својим називима имају глас Тт (на почетку, у средини и на крају). * Домаћи рад: преписати реченице из 2. задатка и научити читати. |