ПРИПРЕМА ЗА ЧАС БРОЈ 9

|  |  |
| --- | --- |
| **Наставна тема** | Jезичка култура |
| **Наставна јединица** | Говорна вежба: Омиљене игре |
| **Тип часа** | Обрада градива |
| **Циљ часа** | Овладавање усменим изражавањем; посматрање и запажање; причање и описивање доживљаја;  усвајање основних знања о понашању у току игре. |
| **Очекивани исходи на крају часа** | На крају часа ученик ће бити у стању да:   * учтиво учествује у вођеном и слободном разговору; * усмено прича према слици; * примени основна знања о понашању у току игре; * пажљиво и културно слуша саговорника. |
| **Наставне методе** | дијалошка, монолошка, илустративна |
| **Наставна средства** | Буквар, стр. 14, Наставни листови уз Буквар, стр. 12 |
| **Облици рада** | фронтални, индивидуални, групни |
| **Међупредметно повезивање** | Свет око нас, Ликовна култура, Физичко васпитање |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Које су твоје омиљене игре? Ученици одговарају на постављено питање; могу и образложити своје одговоре. * Најава наставне јединице. |
| **Главни део часа (30 минута)** |
| * Ученици посматрају илустрацију на 14. стр. Буквара и описују је; учествују у вођеном разговору: Које игре играју деца са слике? Чиме се играју? Како се понашају?  Какво је њихово расположење? Како се осећаш када се играш? Са којим другарима се најчешће играш? За које игре је потребно више учесника? Да ли у тим играма постоје правила? Која?  Зашто је важно да се поштују правила игре? * Након разговора ученици довршавају графомоторичке вежбе у Буквару на стр. 14. * Наставни листови уз Буквар, стр. 12 – рад на задатку: Нацртај своју омиљену игру. |
| **Завршни део часа (10 минута)** |
| * Наставни листови уз Буквар, стр.12 – рад на задатку: Погледај слике на раму, а затим обој све чиме волиш да се играш и у чему уживаш. |