ПРИПРЕМА ЗА ЧАС БРОЈ 132

|  |  |
| --- | --- |
| **Наставна тема** | Почетно читање и писање |
| **Наставна јединица** | Глас и писано слово Њњ |
| **Тип часа** | обрада |
| **Циљ часа** | овладавање техником почетног читања и писања |
| **Очекивани исходи на крају часа** | На крају часа ученик ће бити у стању да:   * разликује штампано и писано слово Њњ * препознаје и пише писано слово Њњ * чита и разуме прочитано |
| **Наставне методе** | дијалошка, монолошка, демонстративна, текстуална, илустративна |
| **Наставна средства** | Буквар стр. 99 |
| **Облици рада** | фронтални и индивидуални |
| **Међупредметно повезивање** | свет око нас, ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Шта људи гаје на њиви? * Ученици одговарају на постављено питање. * Следи најава наставне јединице. |
| **Главни део часа (30 минута)** |
| * Подсећање на речи које почињу словом Њ, имају у средини или на крају слово Њ. * Упознавање графичке структуре писаног слова Њ кроз „мини бојанку“ (ученици боје велико и мало слово Њњ). Подсећање на графичку структуру штампаног слова Њњ (ученици исписују у Буквару штампана слова). * Препознавање речи у маргини које садрже слово Њњ. * Наставник на табли исписује велико и мало писано слово Њњ и даје смернице за писање ових слова. * Ученици исписују два реда слова Њњ у Буквару. * Наставник указује на смернице дате у маргини за правилно повезивање слова Њњ. * Читање речи из првог задатка. Уочавање слова Њњ у тексту. * Читање текста „Имање“. Постоји могућност и за слушање аудио снимка текста. * Кратак разговор о тексту. * Ученици преписују текст у свеску, уз напомену за правилно повезивање. |
| **Завршни део часа (10 минута)** |
| * Прегледање задатака. * Домаћи задатак: Научити изражајно читати текст „Имање“. |