ПРИПРЕМА ЗА ЧАС БРОЈ 10

|  |  |
| --- | --- |
| **Наставна тема** | Jезичка култура |
| **Наставна јединица** | Говорна вежба: Моје лето |
| **Тип часа** | Обрада градива |
| **Циљ часа** | Овладавање усменим изражавањем; посматрање и запажање; причање и описивање доживљаја; |
| **Очекивани исходи на крају часа** | На крају часа ученик ће бити у стању да:   * учтиво учествује у вођеном и слободном разговору; * усмено прича према слици; * бира и користи одговарајуће речи у говору; * пажљиво и културно слуша саговорника. |
| **Наставне методе** | дијалошка, монолошка, илустративна |
| **Наставна средства** | Буквар, стр. 15, Наставни листови уз Буквар, стр. 13 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Како си провео/провела лето? Ученици одговарају на постављено питање али и она која наставник може додатно поставити, на пример: Где си летовао? Са ким? * Најава наставне јединице. |
| **Главни део часа (30 минута)** |
| * Ученици посматрају илустрацију на 15. стр. Буквара и описују је; учествују у вођеном разговору: Где летују деца са слике? Које је годишње доба? Шта раде деца? Како се осећају? Ко недостаје на слици?(Родитељи) Доцртај их. * Ученици усмено описују своје доживљаје са летовања. * Након разговора ученици довршавају графомоторичку вежбу у Буквару на стр. 15. * Наставни листови уз Буквар, стр. 13 – рад на задацима. |
| **Завршни део часа (10 минута)** |
| * Преглед радова ученика. |