ПРИПРЕМА ЗА ЧАС БРОЈ 173

|  |  |
| --- | --- |
| **Наставна тема** | Књижевност |
| **Наставна јединица** | *Јежева кућица*, Бранко Ћопић |
| **Тип часа** | обрада |
| **Циљ часа** | оспособљавање за тумачење књижевноуметничког дела |
| **Очекивани исходи на крају часа** | На крају часа ученик ће бити у стању да:   * активно слуша, чита и разуме садржај књижевноуметничког дела * чита правилно и са разумевањем * учтиво учествује у вођеном и слободном разговору * одређује редослед догађаја * уочава ликове и прави разлику између њихових позитивних и негативних особина |
| **Наставне методе** | дијалошка, монолошка, текстуална |
| **Наставна средства** | Читанка стр. 58 и 59 |
| **Облици рада** | фронтални и индивидуални |
| **Међупредметно повезивање** | свет око нас |

ТОК ЧАСА

|  |
| --- |
| **Уводни део часа (5 минута)** |
| * Дати ученицима информације о Бранку Ћопићу: Бранко Ћопић је писао приче и песме за децу. Његова најпознатија дела су: Доживљаји мачка Тоше, Орлови рано лете (роман по којем је снимљен филм), Јежева кућица. |
| **Главни део часа (30 минута)** |
| * Најава наставне јединице. * Упутити ученике да се песма „Јежева кућица“ састоји од 13 строфа, а да свака строфа има свој наслов. * Интерпретативно читање строфа појединачно и објашњавање непознатих речи. * Након сваке строфе урадити анализу кроз питања:  1. Где живи Јежурка? Чиме се бави? По чему је славан? Која га се животиња плаши? Зашто? 2. Шта је Јежурка добио? Шта му је лија написала? Да ли се Јежурка обрадовао позиву? 3. Како је Јежурка поздравио лију? Какве је особине тада испољио? Како је протекао њихов заједнички ручак?  * Запис на табли:   Јежева кућица   Бранко Ћопић  Строфе:  1. Славни ловац (јеж се бави ловом) 2. Лијино писмо (лија позива јежа у госте) 3. Код лијине куће (лија живи у камењару) |
| **Завршни део часа (10 минута)** |
| * Илустровање најзанимљивијег дела песме. |