ПРИПРЕМА ЗА ЧАС БРОЈ 102

|  |  |
| --- | --- |
| **Наставна тема** | Књижевност |
| **Наставна јединица** | *Голуб и пчела*, народна прича |
| **Тип часа** | обрада |
| **Циљ часа** | оспособљавање за тумачење књижевног дела |
| **Очекивани исходи на крају часа** | На крају часа ученик ће бити у стању да:   * активно слуша, чита и разуме садржај књижевног текста * успешно уочава ликове и њихове особине; изрази своје мишљење о понашању ликова * учтиво учествује у вођеном и слободном разговору |
| **Наставне методе** | дијалошка, монолошка, текстуална |
| **Наставна средства** | Читанка стр. 24 |
| **Облици рада** | фронтални и индивидуални |
| **Међупредметно повезивање** | свет око нас |

ТОК ЧАСА

|  |
| --- |
| **Уводни део часа (5 минута)** |
| * Објаснити значење народне приче: Како је настала? Како је сачувана? * Поставити мотивационо питање из Читанке: Лети с цвета на цвет и прави мед. Шта је то? |
| **Главни део часа (30 минута)** |
| * Наставник најављује наставну јединицу. * Интерпретативно читање текста. * Разговор о утисцима. * Усмерено тихо читање текста и издвајање непознатих речи. * Објашњавање непознатих речи. * Анализа дела кроз питања из Читанке: Како се пчела нашла у невољи? Како јој је голуб помогао? У каквој опасности је био голуб? Како је пчела помогла голубу? У народу се каже: „Пријатељ се у невољи познаје.“ Шта то значи?   Тема: Голуб и пчела помажу једно другом. Место радње: поток и шума Ликови: голуб и пчела (добри, добронамерни, храбри, неустрашиви)  ловац Порука: Добро се добрим враћа. |
| **Завршни део часа (10 минута)** |
| * Изражајно читање текста. |