ПРИПРЕМА ЗА ЧАС БРОЈ 21

|  |  |
| --- | --- |
| **Наставна тема** | Почетно читање и писање |
| **Наставна јединица** | Прича у сликама |
| **Тип часа** | Обрада градива |
| **Циљ часа** | Oвладавање усменим изражавањем; посматрање и запажање. |
| **Очекивани исходи на крају часа** | На крају часа ученик ће бити у стању да:   * усмено прича према сликама и о доживљајима; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; |
| **Наставне методе** | дијалошка, монолошка, демонстративна, илустративна |
| **Наставна средства** | Буквар, стр. 27 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Математика |

ТОК ЧАСА

|  |
| --- |
| **Уводни део часа (5 минута)** |
| * Интелектуално-емоционална припрема ученика за час:  Наставник чита песму *Четири чаробне речи* Бранка Стевановића.   **ЧЕТИРИ ЧАРОБНЕ РЕЧИ**  Постоје четири чаробне речи  Којима се ружно понашање лечи  За њих зна свако ко другарство воли  **ХВАЛА**  **МОЛИМ**  **ИЗВИНИ**  **ИЗВОЛИ**  Помоћу тих кратких чаробних речи  Свака се свађа, свака туга лечи…  И код куће и у школи  **ХВАЛА**  **МОЛИМ**  **ИЗВИНИ**  **ИЗВОЛИ**   * Најава наставне јединице. |
| **Главни део часа (30 минута)** |
| * Разговор о прочитаној песми; ученици наводе ситуације у којима се користе четири речи: ХВАЛА, МОЛИМ, ИЗВИНИ и ИЗВОЛИ; Зашто песник називам те речи чаробним? * Разговор о сликама у Буквару, 27. страна (о свакој слици посебно; ученици смишљају имена деце са слика и наслов приче). * Уочавање појединости и повезивање догађаја у логичку целину. * Синтеза приче – индивидуално причање ученика. |
| **Завршни део часа (10 минута)** |
| * Повратна информација – Ученици (на добровољној бази) приказују различите ситуације (по избору) у којима употребљавају речи: хвала, молим, извини и изволи (не морају све). |