ПРИПРЕМА ЗА ЧАС БРОЈ 8

|  |  |
| --- | --- |
| **Наставна тема** | Jезичка култура |
| **Наставна јединица** | Говорна вежба: У школском дворишту |
| **Тип часа** | Обрада градива |
| **Циљ часа** | Овладавање усменим изражавањем; посматрање и запажање; причање и описивање доживљаја; усвајање основних знања о понашању у школском дворишту. |
| **Очекивани исходи на крају часа** | На крају часа ученик ће бити у стању да:   * учтиво учествује у вођеном и слободном разговору; * усмено прича према слици; * примени основна знања о понашању у школском дворишту; * пажљиво и културно слуша саговорника. |
| **Наставне методе** | дијалошка, монолошка, демонстративна, илустративна |
| **Наставна средства** | Буквар, стр. 13, Наставни листови уз Буквар, стр. 11 |
| **Облици рада** | фронтални, индивидуални, групни |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Са ким радо проводиш велики одмор? * Ученици одговарају на мотивационо питање, а потом и на она питања која наставник може поставити, на пример: Где најчешће проводиш велики одмор? Шта радиш у току великог одмора? * Најава наставне јединице. |
| **Главни део часа (30 минута)** |
| * Ученици посматрају илустрацију на 13. стр. Буквара и описују је; учествују у вођеном разговору: Шта ђаци раде у току великог одмора? Како се понашају једни према другима? Где одлажу отпатке од ужине? Зашто је важно да школско двориште буде уредно и чисто? Којој одраслој особи се увек могу обратити за помоћ у току великог одмора? Шта раде када звони за крај великог одмора? * Након разговора наставник изводи ученике у школско двориште; ученици добијају задатак да „одглуме“(прикажу) правилно понашање у току великог одмора што подразумева све оно о чему су причали у учионици; у овом случају наставник представља дежурног наставника. |
| **Завршни део часа (10 минута)** |
| * Наставник уводи ученике у учионицу; у колони по двоје ученици улазе у школу; раде графомоторичку вежбу у Буквару, стр. 13. * Домаћи рад: Наставни листови уз Буквар, стр. 11. |