ПРИПРЕМА ЗА ЧАС БРОЈ 62

|  |  |
| --- | --- |
| **Наставна тема** | Почетно читање и писање |
| **Наставна јединица** | Глас и штампано слово Ђђ |
| **Тип часа** | Обрада градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање;  поступно и систематично упознавање правописа српског језика. |
| **Очекивани исходи на крају часа** | На крају часа ученик ће бити у стању да:   * разликује изговорени глас и слово; разликује изговорене и написане речи и реченице; * препознаје и пише штампано слово Ђђ; * чита и разуме прочитано; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примени правописна правила. |
| **Наставне методе** | дијалошка, монолошка, текстуална, демонстративна, илустративна |
| **Наставна средства** | Буквар, стр. 56 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Која имена почињу словом Ђ? * Ученици одговарају на мотивационо питање. * Најава наставне јединице. |
| **Главни део часа (30 минута)** |
| * Ученици изговарају речи у којима се глас Ђђ чује у три позиције (на почетку, на крају и у средини речи). * Ученици се упознају са графичком структуром слова Ђђ путем *мини бојанке* (боје велико и мало слово Ђђ). * Рад на задатку у Буквару: Ученици на цртице уписују слова која недостају. Након тога читају добијене речи (ђеврек, ђон, минђуше). * Рад на задатку у маргини; ученици препознају слова Ђђ у свакој задатој речи и заокружују их, а они који знају да читају могу наведене речи и прочитати. * Наставник исписује велико и мало штампано слово Ђђ по табли и упознаје ученике са њиховом графичком структуром. * Ученици исписују два реда слова Ђђ у Буквару. * Рад на задацима у Буквару:  први задатак ‒ наставник чита текст (постоји и могућност да ученици слушају аудио снимак); ученици читају текст; уочавају правило : Када набрајамо, пишемо запете.; провера разумевања прочитаног путем другог и трећег задатка. |
| **Завршни део часа (10 минута)** |
| * Повратна информација: Ученици у свескама пишу један ред великог и малог слова Ђђ, а потом цртежима приказују појмове који у својим називима имају глас Ђђ (на почетку, у средини и на крају). * Домаћи рад: преписати текст *Рођендан* и научити читати. |