ПРИПРЕМА ЗА ЧАС БРОЈ 22

|  |  |
| --- | --- |
| **Наставна тема** | Почетно читање и писање |
| **Наставна јединица** | Глас и штампано слово Оо |
| **Тип часа** | Обрада градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање. |
| **Очекивани исходи на крају часа** | На крају часа ученик ће бити у стању да:   * разликује изговорени глас и слово; разликује изговорене и написане речи и реченице; * препознаје и пише штампано слово Оо; * чита и разуме прочитано; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примени правописна правила |
| **Наставне методе** | дијалошка, монолошка, текстуална, демонстративна, илустративна |
| **Наставна средства** | Буквар, стр. 28 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Математика |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Које су боје твоје очи? Ученици одговарају на мотивационо питање; разговор о чулу вида. * Најава наставне јединице. |
| **Главни део часа (30 минута)** |
| * Ученици изговарају речи у којима се глас Оо чује у три позиције (на почетку, на крају и у средини речи). * Ученици се упознају са графичком структуром слова Оо путем *мини бојанке* (боје велико и мало слово Оо). * Рад на задатку у Буквару: Испод слике напиши онолико тачкица колико реч има гласова. * Ученици ће испод слике облака поставити пет тачкица, испод слике пера четири, а испод слике оловке шест. * Рад на задатку у маргини; ученици препознају слова о у свакој задатој речи и заокружују их, а они који знају да читају могу наведене речи и прочитати. * Наставник исписује велико и мало штампано слово Оо по табли и упознаје ученике са њиховом графичком структуром. * Ученици исписују два реда слова Оо у Буквару. * Рад на задацима у Буквару:  први задатак ‒ наставник чита реченице (постоји и могућност да ученици слушају аудио снимак); ученици читају реченице; у другом задатку заокружују све што у свом називу има слово/глас о; у трећем задатку уписују слово о у речима (аналитичко-синтетичка вежба);  у четвртом задатку цртају свој одраз у огледалу и боје рам. * Употреба гласа Оо у функцији речи (чуђење, дивљење, бол, исмевање). |
| **Завршни део часа (10 минута)** |
| * Повратна информација: Ученици у свескама пишу један ред великог и малог слова Оо, а потом цртају појмове који у својим називима имају глас о (на почетку, у средини и на крају). * Домаћи рад: преписати реченице из првог задатка и научити читати. |