ПРИПРЕМА ЗА ЧАС БРОЈ 29

|  |  |
| --- | --- |
| **Наставна тема** | Почетно читање и писање |
| **Наставна јединица** | Глас и штампано слово Јј |
| **Тип часа** | Обрада градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање. |
| **Очекивани исходи на крају часа** | На крају часа ученик ће бити у стању да:   * разликује изговорени глас и слово; разликује изговорене и написане речи и реченице; * препознаје и пише штампано слово Јј; * чита и разуме прочитано; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примени правописна правила. |
| **Наставне методе** | дијалошка, монолошка, текстуална, демонстративна, илустративна |
| **Наставна средства** | Буквар, стр.34 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура, Математика |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Које све животиње носе јаја? Ученици одговарају на мотивационо питање, а потом и на она питања која наставник може поставити, на пример: Ко се може излећи из јајета? ... * Најава наставне јединице. |
| **Главни део часа (30 минута)** |
| * Ученици изговарају речи у којима се глас Јј чује у три позиције (на почетку, на крају и у средини речи). * Ученици се упознају са графичком структуром слова Јј путем *мини бојанке* (боје велико и мало слово Јј). * Рад на задатку у Буквару: Испод слике напиши онолико тачкица колико реч има гласова. Ученици ће испод слике јежа поставити три тачкице, испод слике мајице шест и испод слике змаја четири. * Рад на задатку у маргини; ученици препознају слова ј у свакој задатој речи и заокружују их, а они који знају да читају могу наведене речи и прочитати. * Наставник исписује велико и мало штампано слово Јј по табли и упознаје ученике са њиховом графичком структуром. * Ученици исписују два реда слова Јј у Буквару. * Рад на задацима у Буквару: први задатак ‒ наставник чита текст (постоји и могућност да ученици слушају аудио снимак); ученици читају текст; провера разумевања прочитаног; у другом задатку ученици довршавају реченице одговарајућим речима. |
| **Завршни део часа (10 минута)** |
| * Повратна информација: Ученици у свескама пишу један ред великог и малог слова Јј, а потом цртају појмове који у својим називима имају глас Јј (на почетку, у средини и на крају). * Домаћи рад: преписати текст „Мија сеја и ја” и научити читати. |