ПРИПРЕМА ЗА ЧАС БРОЈ 26

|  |  |
| --- | --- |
| **Наставна тема** | Почетно читање и писање |
| **Наставна јединица** | Гласови и штампана слова Оо, Сс, Нн, Ее, Шш |
| **Тип часа** | Утврђивање градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање. |
| **Очекивани исходи на крају часа** | На крају часа ученик ће бити у стању да:   * разликује изговорене гласове и слова; разликује изговорене и написане речи и реченице; * препознаје и пише штампана слова Оо, Сс, Нн, Ее, Шш; * чита и разуме прочитано; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примењује правописна правила |
| **Наставне методе** | дијалошка, монолошка, текстуална, демонстративна, илустративна |
| **Наставна средства** | Наставни листови уз Буквар, стр. 18, Буквар, стр. 31 |
| **Облици рада** | фронтални, индивидуални, у пару |
| **Међупредметно повезивање** | Свет око нас, Ликовна култура, Математика |

ТОК ЧАСА

|  |
| --- |
| **Уводни део часа (5 минута)** |
| * Уочавање слова Оо, Сс, Нн, Ее, Шш у тексту *Машта* (Буквар, стр. 31) и упоређивање њихове графичке структуре. * Најава наставне јединице. |
| **Главни део часа (30 минута)** |
| * Рад на задацима у Наставним листовима уз Буквар, стр. 18: у првом задатку ученици повезују појмове са почетним словима њихових назива (Ш, С, Н, О); у другом задатку ученици пишу називе појмова који су задати путем слика; у трећем задатку ученици састављају речи од задатих слогова; у четвртом задатку ученици бирају речи којима ће допунити реченице. * Наставник врши проверу урађених задатака усменим путем. |
| **Завршни део часа (10 минута)** |
| * Рад у пару: Колико се речи може добити преметањем слова у речи машне?  (меша, маше, Неша, наш, нам, наше, шне, на, не) * Повратна информација. |