ПРИПРЕМА ЗА ЧАС БРОЈ 177

|  |  |
| --- | --- |
| **Наставна тема** | Књижевност |
| **Наставна јединица** | Значајне личности српског језика, књижевности и културе (Свети Сава, Вук Караџић, Доситеј Обрадовић, Ј. Ј. Змај) |
| **Тип часа** | систематизација |
| **Циљ часа** | оспособљавање за тумачење информативног текста |
| **Очекивани исходи на крају часа** | На крају часа ученик ће бити у стању да:   * активно слуша, чита и разуме садржај информативног текста * чита правилно и са разумевањем * учтиво учествује у вођеном и слободном разговору |
| **Наставне методе** | дијалошка, монолошка, текстуална, демонстартивна |
| **Наставна средства** | припремљени текстови, слике |
| **Облици рада** | фронтални и индивидуални |
| **Међупредметно повезивање** | свет око нас |

ТОК ЧАСА

|  |
| --- |
| **Уводни део часа (5 минута)** |
| * Показивање портрета истакнутих личности и препознавање. |
| **Главни део часа (30 минута)** |
| * Најава наставне јединице.  1. Свети Сава  Пре осамсто година наша држава се звала Рашка. Њен владар је био Стефан Немања. Стефан Немања је имао сина Растка. Растко је био принц. Волео је да чита и учи. Замонашио се и добио име Сава. Замонашити се значи посветити Богу. Отац је покушао да га врати на двор, али безуспешно. Свети Сава је био први српски просветитељ. Са својим оцем подигао је манастир Хиландар. Тај манастир се налази у Грчкој. Свети Сава је својим радом допринео очувању нашег језика и културе. Зато 27. Јануара обележавамо Савиндан. 2. Доситеј Обрадовић Живео је пре више од двеста година. Доситеј Обрадовић се школовао у манастиру, јер тада није било школа. Он је говорио неколико језика. Преводио је басне. Написао је поуке (мудре савете) за све басне које је превео. Залагао се да се у Србији отвори што више школа. У Београду је отворио „Велику школу“. У тој школи се школовао Вук Караџић. Данас постоји награда за најбољу дечју књигу године која се зове „Доситејево перо“. 3. Вук Стефановић Караџић Родио се у Тршићу, поред Лознице. Вук је волео да чита и да учи. Школовао се у манастиру. Школовање је наставио у Великој школи. Вук је део живота посветио описмењавању народа. Преуредио је нашу азбуку. Сачувао је народне приче, бајке, песме и умотворине. Написао је Велики речник. У Тршићу се сваке године одржава Вуков сабор. Тада се одржавају изложбе, представе, књижевне вечери, приредбе. 4. Јован Јовановић Змај Змај је рођен У Новом Саду у 19. веку. Био је лекар, али се бавио писањем. Уређивао је часописе „Змај“ и „Невен“. Био је један од првих српских писаца за децу. У Новом Саду се сваке године одржавају „Змајеве дечје игре“. То је фестивал за децу. |
| **Завршни део часа (10 минута)** |
| * Читање песме „Пачја школа“. |