ПРИПРЕМА ЗА ЧАС БРОЈ 12

|  |  |
| --- | --- |
| **Наставна тема** | Jезичка култура |
| **Наставна јединица** | Глас, слово, реч, реченица |
| **Тип часа** | Обрада градива |
| **Циљ часа** | Овладавање усменим изражавањем; посматрање и запажање; |
| **Очекивани исходи на крају часа** | На крају часа ученик ће бити у стању да:   * разликује изговорени глас и написано слово; разликује изговорене и написане речи и реченице; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника. |
| **Наставне методе** | дијалошка, монолошка, илустративна |
| **Наставна средства** | Буквар, стр. 17, Наставни листови уз Буквар, стр. 15 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Које гласове чујеш када беба плаче?  Ученици одговарају на постављено питање; наставник може поставити и додатно питање: Шта мислиш, зашто беба на слици плаче? * Најава наставне јединице. |
| **Главни део часа (30 минута)** |
| * Путем примера у Буквару на стр. 17, наставник објашњава ученицима појмове: глас/слово, реч и реченица. А – изговорен глас/записано слово А ц а ‒ реч У речи Аца подвучена су слова. А ц а п л а ч е. ‒ реченица У датој реченици подвучена су слова, а потом и речи. Реченица почиње великим словом, а завршава се тачком. * Сваки ученик има задатак да изговори почетно слово свога имена (ученици који су стекли одређено предзнање у писању могу га и написати). * Ученици изговарају своје име као пример за реч и броје гласове/уколико га записују онда броје слова. * На крају смишљају реченицу коју ће започети својим именом (сличну примеру датом у Буквару ‒ просту реченицу). * Рад на задацим у Буквару, стр. 17. * Рад на задацима у Наставним листовима уз Буквар, стр. 15.(1. и 2. задатак) |
| **Завршни део часа (10 минута)** |
| * Рад на задацима у Наставним листовима уз Буквар, стр. 15.(1. и 2. задатак) * Провера урађеног задатка. |