ПРИПРЕМА ЗА ЧАС БРОЈ 78

|  |  |
| --- | --- |
| **Наставна тема** | Књижевност |
| **Наставна јединица** | *Два друга*, Лав Николајевич Толстој |
| **Тип часа** | Обрада градива |
| **Циљ часа** | Оспособљавање за тумачење књижевног дела; богаћење речника. |
| **Очекивани исходи на крају часа** | На крају часа ученик ће бити у стању да:   * активно слуша, чита и разуме садржај књижевног текста; * успешно уочава ликове и њихове особине; * изрази своје мишљење о понашању ликова; * писмено одговара на постављена питања; * учтиво учествује у вођеном и слободном разговору. |
| **Наставне методе** | дијалошка, монолошка, текстуална |
| **Наставна средства** | Читанка стр. 20 и 21 |
| **Облици рада** | фронтални, индивидуални |
| **Међупредметно повезивање** | Свет око нас |

ТОК ЧАСА

|  |
| --- |
| **Уводни део часа (5 минута)** |
| * Поставити мотивационо питање из Читанке: Како изгледа медвед?  Ученици одговарају на мотивационо питање, а потом и на она питања која наставник може поставити, на пример: Где живи? Чиме се храни? ... * Најава наставне јединице. |
| **Главни део часа (30 минута)** |
| * Интерпретативно читање текста. * Разговор о утисцима. * Усмерено тихо читање текста и издвајање непознатих речи. * Објашњавање непознатих речи. * Анализа дела: Који догађај је изненадио два друга у шуми? Шта су у том тренутку урадили? Како се дечак који је остао на земљи понашао када му је медвед пришао? Како се осећао? Шта га је питао друг који је сишао са дрвета? Шта му је он одговорио?  У последњем задатку ученици означавају особине дечака. * Учимо нешто ново: Поука је оно чиме те је прича научила.  Ученици у Читанку записују поуку приче *Два друга*. * Запис по табли и у свескама ученика: Тема: Сусрет два друга са медведом. Место радње: шума. Време радње: у току дана. Ликови и њихове особине: први друг (себичан, спретан, подругљив)  други друг (сналажљив, храбар, паметан, досетљив)   медвед Поука: Пријатељ се у невољи познаје. * Читање информативног текста о медведу, стр. 21. |
| **Завршни део часа (10 минута)** |
| * Илустрација дела текста по избору ученика * Домаћи задатак: научити читати текст Два друга. |