ПРИПРЕМА ЗА ЧАС БРОЈ 5

|  |  |
| --- | --- |
| **Наставна тема** | Jезичка култура |
| **Наставна јединица** | Говорна вежба: Школа |
| **Тип часа** | Обрада градива |
| **Циљ часа** | Овладавање усменим изражавањем; посматрање и запажање; причање и описивање доживљаја; усвајање основних знања о школи; развијање моторике. |
| **Очекивани исходи на крају часа** | На крају часа ученик ће бити у стању да:   * учтиво учествује у вођеном и слободном разговору; * усмено прича према сликама; * поштује и примењује основна правила понашања у школи; * пажљиво и културно слуша саговорника. |
| **Наставне методе** | дијалошка, монолошка, демонстративна, илустративна |
| **Наставна средства** | Буквар, стр. 10, Наставни листови уз Буквар, стр. 8 |
| **Облици рада** | фронтални, индивидуални рад |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Како се зове твоја школа? Ученици одговарају на постављено питање. * Ученици одговарају на мотивационо питање а потом и на она питања која наставник може поставити, на пример: Да ли знаш по коме је твоја школа добила назив? Колико има спратова? Где се налази твоја учионица? ... * Најава наставне јединице. |
| **Главни део часа (30 минута)** |
| * Ученици посматрају илустрације на 10. стр. Буквара и описују их. * Описују своју учионицу; разговарају о важности чувања школске имовине. * Наставник води децу у обилазак по школи; разговара са ученицима и о правилима понашања у тим просторијама. |
| **Завршни део часа (10 минута)** |
| * Рад на задатку у Буквару, стр. 10 ‒ ученици довршавају започете графомоторичке вежбе. * Провера урађеног задатка. * Домаћи рад: Наставни листови уз Буквар, стр. 8. |