ПРИПРЕМА ЗА ЧАС БРОЈ 20

|  |  |
| --- | --- |
| **Наставна тема** | Почетно читање и писање |
| **Наставна јединица** | Глас и штампано слово Нн |
| **Тип часа** | Обрада градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање;  поступно и систематично упознавање правописа српског језика. |
| **Очекивани исходи на крају часа** | На крају часа ученик ће бити у стању да:   * разликује изговорени глас и слово; разликује изговорене и написане речи и реченице; * препознаје и пише штампано слово Нн; * чита и разуме прочитано; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примени правописно правило писања великог почетног слова у именима људи. |
| **Наставне методе** | дијалошка, монолошка, текстуална, демонстративна, илустративна. |
| **Наставна средства** | Буквар, стр. 26. |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура, Математика |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Какве наочаре постоје? Ученици одговарају на мотивационо питање а потом и на она питања која наставник може поставити, на пример: Чему наочаре служе? (у зависности од врсте) ... * Најава наставне јединице. |
| **Главни део часа (30 минута)** |
| * Ученици изговарају речи у којима се глас Нн чује у три позиције (на почетку, на крају и у средини речи). * Ученици се упознају са графичком структуром слова Нн путем *мини бојанке* (боје велико и мало слово Нн). * Рад на задатку у Буквару: Испод слике напиши онолико тачкица колико реч има гласова. Ученици ће испод слике ноја поставити три тачкице, испод слике санки пет, а испод слике пауна четири. * Ученици потом раде задатак у маргини; препознају слова н у свакој задатој речи и заокружују их, а ученици који знају да читају могу наведене речи и прочитати. * Наставник исписује велико и мало штампано слово Нн по табли и упознаје ученике са њиховом графичком структуром. * Ученици исписују два реда слова Нн у Буквару. * Рад на задацима у Буквару: први задатак ‒ наставник чита реченице (постоји и могућност да ученици слушају аудио снимак); ученици читају реченице; запажају да имена људи пишемо великим почетним словом.  у другом задатку уписују слова која недостају у речима испод слика (аналитичко-синтетичка вежба). * Разговор о новинама (богаћење речника: новине, новости, новинар) |
| **Завршни део часа (10 минута)** |
| * Повратна информација: Ученици у свескама пишу један ред великог и малог слова Нн, а потом цртежима приказују појмове који у својим називима имају глас Нн (на почетку, у средини и на крају). * Домаћи рад: преписати реченице из првог задатка и научити читати. |