ПРИПРЕМА ЗА ЧАС БРОЈ 28

|  |  |
| --- | --- |
| **Наставна тема** | Почетно читање и писање |
| **Наставна јединица** | Прича у сликама |
| **Тип часа** | Обрада градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање. |
| **Очекивани исходи на крају часа** | На крају часа ученик ће бити у стању да:   * разликује изговорене гласове и слова; разликује изговорене и написане речи и реченице; * препознаје и пише научена штампана слова; * чита и разуме прочитано; * бира и користи одговарајуће речи у говору; * учествује у разговору поштујући уобичајена правила комуникације и пажљиво слуша саговорника; * примењује правописна правила. |
| **Наставне методе** | дијалошка, монолошка, демонстративна, илустративна |
| **Наставна средства** | Буквар, стр. 33 |
| **Облици рада** | фронтални, индивидуални, групни |
| **Међупредметно повезивање** | Свет око нас, Ликовна култура |

ТОК ЧАСА

|  |
| --- |
| **Уводни део часа (5 минута)** |
| * Интелектуално-емоционална припрема ученика за час: Ко вам је најчешће причао приче кад сте били мали? Којих се прича сећате? Знате ли причу *Ружном паче*? * Најава наставне јединице. |
| **Главни део часа (30 минута)** |
| * Ученици посматрају слике на 33. стр. у Буквару. * Разговор о свакој слици. * Уочавање појединости и повезивање догађаја у логичку целину. * Препричавање приче *Ружно паче*. * Разговарамо: Да ли се треба ругати ономе ко изгледа другачије од нас? Зашто? Зашто је лепо/добро да постоје разлике у изгледу, начину размишљања ...? * Језичка вежба: тематски именички речник ‒ тема: домаће животиње и њихови младунци (патак, патка, паче; петао, кокошка, пиле ...) |
| **Завршни део часа (10 минута)** |
| * Повратна информација – „Причам ти причу“: формирају се групе од по 6 ђака, у свакој групи по један ђак изговара једну реченицу за слику по избору (прича у сликама „Ружно паче“); излажу по редоследу од прве до шесте. |