ПРИПРЕМА ЗА ЧАС БРОЈ 14

|  |  |
| --- | --- |
| **Наставна тема** | Почетно читање и писање |
| **Наставна јединица** | Глас и штампано слово Аа |
| **Тип часа** | Обрада градива |
| **Циљ часа** | Овладавање техником почетног читања и писања;  овладавање усменим изражавањем; посматрање и запажање. |
| **Очекивани исходи на крају часа** | На крају часа ученик ће бити у стању да:   * разликује изговорени глас и слово; разликује изговорене и написане речи; * чита и пише штампано слово Аа; * учествује у разговору поштујући уобичајена правила комуникације и пажљиво слуша саговорника. |
| **Наставне методе** | дијалошка, монолошка, демонстративна, илустративна. |
| **Наставна средства** | Буквар, стр. 22 |
| **Облици рада** | фронтални, индивидуални |
| **Међупредметно повезивање** | Свет око нас, Ликовна култура и Математика. |

ТОК ЧАСА

|  |
| --- |
| **Уводни део часа (5 минута)** |
| * Наставник поставља мотивационо питање из Буквара: Шта лети небом и има мотор? Ученици одговарају на мотивационо питање а потом и на она питања која наставник може поставити, на пример: Какви авиони постоје? Да ли си некад путовао/путовала авионом? Где? Са ким? * Најава наставне јединице. |
| **Главни део часа (30 минута)** |
| * Ученици изговарају речи у којима се глас Аа чује у три позиције (на почетку, на крају и у средини речи). * Ученици се упознају са графичком структуром слова Аа путем *мини бојанке (*боје велико и мало слово Аа). * Рад на задатку у Буквару: Испод слике напиши онолико тачкица колико реч има гласова. Ученици ће испод слике аута поставити четири тачкице, испод слике нара три а испод слике лопте пет. * Ученици потом раде задатак у маргини; препознају слова Аа у свакој задатој речи и заокружују их, а ученици који знају да читају могу наведене речи и прочитати. * Наставник исписује велико и мало штампано слово Аа по табли и и упознаје ученике са њиховом графичком структуром. * Ученици исписују два реда слова Аа у Буквару. * Ученици раде графомоторичку вежбу у првом задатку; у другом задатку уписују слова на цртице и добијају речи (аналитичко-синтетичка вежба). |
| **Завршни део часа (10 минута)** |
| * Повратна информација: Ученици у свескама пишу један ред великог и малог слова Аа, а потом цртају појмове који у својим називима имају глас Аа (на почетку, у средини и на крају). |